**भारत सरकार**

**रेल मंत्रालय**

**राज्य सभा**

**अतारांकित प्रश्न सं. 939**

**22.12.2017 को दिया जाने वाला उत्तर**

**कराड़ और चिपलून के बीच नया रेल मार्ग**

**939. श्री संजय राउतः**

**क्या रेल मंत्री यह बताने की कृपा करेंगे किः**

(क) क्या पश्चिमी महाराष्ट्र के कराड़ और कोंकण क्षेत्र के चिपलून के बीच नए रेल मार्ग के निर्माण के लिए रेलवे की प्रथम सरकारी-निजी भागीदारी (पीपीपी) परियोजना का भविष्य अनिश्चित है;

(ख) यदि हां, तो इस परियोजना की वर्तमान स्थिति और विलंब के कारण क्या हैं; और

(ग) सरकार द्वारा उक्त परियोजना को यथाशीघ्र पूरा करने के लिए उठाए गए अथवा उठाए जाने वाले कदमों का ब्यौरा क्या है?

**उत्तर**

**रेल मंत्रालय में राज्य मंत्री (श्री राजेन गोहांई)**

(क): चिपलून-कराड नई लाइन परियोजना को बजटेतर संसाधनों/संस्थागत वित्तपोषण (ईबीआर-आईएफ) शीर्ष के तहत वर्ष 2015-16 की पिंक बुक में शामिल किया गया था। संयुक्त उद्यम के लिए संभावित निवेशकों की मांग की गई, लेकिन ऐसे प्रयास सफल नहीं हुए।

(ख) और (ग): मध्य रेलवे को इस परियोजना के लिए विस्तृत परियोजना रिपोर्ट (डीपीआर) को अद्यतन करने के लिए कहा गया है। महाराष्ट्र सरकार से परियोजना की लागत को साझा करने के लिए अनुरोध किया गया है।

\*\*\*\*\*